TEHNILISED TINGIMSED KORRALDAJATELE IHPE17S OSALEMISEKS

Selle juhendi eesmärgiks on anda lisainfot kõikidele juhtidele kõikides riikides või piirkondades, kes korraldavad IHPE üritust. Juhend annab ülevaate üldistest reeglitest ja tingimustest ning põhilised teadmised Instagrammi kohta, et osaleda võistlusel ning jagada oma teadmisi ka teiste inimestega, kes on võistlusel osalemisest huvitatud.

Võistlusel osalemiseks peab pildi(d) laadima Instagrammi ja kasutama häštägi, mis on märgitud iga korraldaja üldreeglites. Häštäg peab sisaldama ürituse lühendit IHPE, käesoleva aasta kahte viimast numbrit ja riigi või piirkonna nime (näide: #IHPE17riik).

Võistlusest osa võtmiseks peavad kõik pildid olema häštägiga, mis on märgitud korraldaja poolt kokku lepitud üldreeglites. Sellisel juhul on võimalik tuvastada ja leida kõik pildid, mis on laetud eesmärgiga võislusel osaleda ja kes on eelnevalt registreerinud ning pilte jaganud oma avalikul Instagrammi lehel.

Kui korraldaja on heaks kiitnud ja kinnitanud pildid, jagatakse need võistluse ametlikul Instagrammi lehel kasutades jagamiseks saadaval olevat vahendit (Repost for Instagram).

**Võistluse korraldajatele**

Osalemiseks peab iga riigi registreeritud läbiviija looma Instagrammi ametliku profiili, mille nimes peavad olema võistluse esitähed (@IHPE) ja riigi või piirkonna nimi.

Iga osaleva riigi juht peab kinnitama, et kõikidel piltidel oleks juures ametlik häštäg, mis on kirjas üldreeglites, ja kontrollima, et pildid on üles laetud fotograafi poolt, kelle Instagrammi profiilil need on.

Lõpuks kui korraldajad on kinnitanud pildid, mis on võistlusele osalemiseks lisatud, peavad nad haldama oma riigi ametlikku Instagrammi lehte kasutades Instagrammis jagamiseks vajalikku vahendit.

Iga korraldaja peab juhtima tähelepanu võistluse üldreeglitele ning selgitama osavõtu tingimusi.

**Registreerimine**

Iga riigi võistluse korraldaja peab täitma ankeedi, millega teatab oma ametliku Instagrammi nime, asutuse ja juhi andmed Katalaani Muinsuskaitse Ametile.

**TEHNILISED TÄPSUSTUSED VÕISTLUSEL OSALEJATELE**

Selle osa eesmärgiks on aidata IHPE organiseerijatel selgitada registreeritud osalejatele Instagrammi põhilisi tehnilisi üksikasju, et osaleda rahvusvahelisel võistlusel.

1. Võistlus on avatud kõigile, kes kasutavad Instagrammi mobiili äppi, omavad avalikku kasutajat ja peavad kinni üldreeglitest, mis on vastavata riigi poolt seatud.

2. Iga osaleja peab kinni pidama Instagrammi kui avaliku meedia tingimustest.

3. Osalejad peavad pildistama kultuuriloolist paika või mälelstusmärki ja andma järgneva informatsiooni:

* Töö/pildi nimi.
* Kultuuripärandi või mälestusmärgi asukoht.
* Ametlik häštäg, mis on võistluse korraldaja poolt paika pandud.
* Viide ametlikule IHPE võistluse kontole vastavalt riigi või piirkonnale.

**Kuidas võtta osa IHPE võistlusest kasutades Instagrammi lehte?**

Instagrammi lisainfo

Instagramm on mobiilirakendus, mis võimaldab piltide tegemist ja nende töötlemist. Seda on võimalik alla laadida nii Android, iOS kui ka Windows Phone 8 (ja hilisematele) telefonidele ja tahvelarvutitele. Võistlusel osalemiseks peab looma Instagrammi konto, kasutades mobiiliäppi, mitte laua- või sülearvutit.

Instagramm on lihtne äpp, mis on saanud väga populaarseks eriti noorte hulgas. Seda kasutatakse, et tabada erilisi hetki, Instagramm annab võimaluse suhelda teistega, kes seda kasutavad. Saab jagada pilte ja videosi, valida erinevaid filtreid/töötlusi, kommenteerida, lisada häštäge ja linke.

Instagrammi on väga lihtne kasutada. Pilte saab teha kas otse läbi äppi või laadida olemasolevaid pilte oma telefonist. See annab võimaluse näiteks lisada filtreid piltidele, andes fotole uue ilme. Pildile saab lisada ka pealkirja, mis avaldub koos pildi üles laadimisega.

**Kuidas Instagramm alla laadida ja konto luua?**

Lae alla Instagrammi äpp.

Leia oma seadmest App Store, vajuta sellele ja kirjuta otsingusse “Instagram”.

**Konto loomine**

Vajuta ekraani all olevale nupule “Sign up” ja sisesta oma emaili aadress, kasutajanimi, parool, telefoninumber (valikuline) ja lisa profiilipilt (valikuline), et luua kasutaja. Vabal valikul saab ka lisada enda kohta lisainfot “About me” osas ja lisada ka personaalse veebilehekülje. Konto loomiseks lisa oma email, mõtle välja kasutajanimi ja parool ning loo oma profiil.

**Kuidas lisada pildikirjeldus ja häštäg kommentaarides.**

1. Kui oled pildi teinud ja selle valinud, on sul võimalus seda pealkirjastada. Kliki “Write a caption” ning lisa pealkiri. Kui valmis, vajuta “OK” ning seejärel “Share”, et pilt üles laadida.

2. Osalejad peavad pildistama kultuuripärandit või mälestusmärki ja jagama seda enda isiklikul profiilil, lisades:

- Ametlik võistluse häštäg, mis on paika pandud iga osaleva riigi poolt ning koosneb võistluse esitähtedest, aastast ning vastava riigi nimest.

- Häštäg on paika pandud iga võistlusel osaleva riigi korraldaja poolt.

3. Probleemid, mida meeles pidada seoses häštägiga:

* Privaatse profiiliga kasutajate häštägid ei ilmu avalikult #hashtag lehel. Konto peab olema avalik, et võistlusel osaleda.
* Häštägid võivad sisaldada numbreid, kuid peavad olema ilma vahedeta ning erimärkideta (näide: "$" or "%".)
* Häštägi võid lisada ainult enda lisatud piltidele. Teiste inimeste piltidele või videotele pole lubatud häštäge lisada.